Referat fra klubbmøte i Jarlsberg Rotary Klubb 23. september 2026


Fremmøte: 29 medlemmer og en gjest - fremmøteprosent: 66%


1. President Thore Sande ønsket medlemmer og kveldens gjest (kommende distriktsguvernør) velkommen til møtet. 

2. Kveldens foredrag var ved klubbens egen Unn-Tone Lien med tema: Heksebrenning i Nord – en inngripende, omfangsrik og brutal historie.
Det ble en historiefortelling om en smertefull historie som ikke skal skjules. Det er historiske hendelser med tydelige mekanismer. Hun viste en oversikt for Europa og Norge der mange personer ble brakt for retten og anklaget for å utøve trolldom. Som straff ble det brukt ild og bål fordi det var det eneste som kunne rense samfunnet for djevelens ondskap.

Det er reist et «Heksemonument» Steilneset Minnested i Vardø, åpnet av Dronning Sonja i 2011. Stedet formidler en fortelling om de enkelte ofres liv og endeligt. Trolldomsprosessene er en smertefull historie som ikke skal skjules.
Prosessene viser farlig tankegods satt i system hos menn med makt. Mekanismene peker mot vår egen samtid. Og minnestedet blir et varsko om farlig tankegods, et symbol på hva som ikke skal tåles 
Steilneset er blitt et minnested preget av stillhet, ro, ly og ettertanke.
Dette var en spennende og interessant beretning som er lite kjent for mange i dag.

3. Presidenten orienterte om at det forberedes til besøk av Distriktsguvernør Heidi Hammervik den 14. oktober sammen med Re og Stokke Rotaryklubber.   

4. Sosialt treff i vårt gjestfrie hotell etter ordinært klubbmøte den første onsdagen i oktober og nærmere beskjed kommer.   

5. Neste møte: «Litt om legene i Henrik Ibsens skuespill» v/Hudlege Christian Ree.

6. Vinner av kveldens vinlotteriet: Jomar Melen.

